**ชื่อเรื่อง** **ความสัมพันธ์ของระดับน้ำตาลในเลือด ( FBS ) กับ ค่า HbA1C ในผู้ป่วยเบาหวาน โรงพยาบาลธวัชบุรี**

ผู้วิจัย นายสุบรรณ์ สิงห์ชา

  **บทคัดย่อ**

การวิจัยแบบพรรณนา (Descriptive Study) ครั้งนี้มีวัตถุประสงค์เพื่อศึกษาความสัมพันธ์ของระดับน้ำตาลในเลือดกับค่าฮีโมโกลบินเอวันซี ในผู้ป่วยเบาหวานและเพื่อศึกษาระดับน้ำตาลในเลือดที่เหมาะสมในการตรวจฮีโมโกลบินเอวันซี ผู้ป่วยเบาหวานที่มารับบริการโรงพยาบาลธวัชบุรี โดยเก็บข้อมูลการตรวจทางห้องปฏิบัติการของผู้ป่วยเบาหวานระหว่างเดือน มกราคม – พฤษภาคม 2556 กลุ่มตัวอย่างจำนวน 170 คน เครื่องมือที่ใช้ในการวิจัยคือแบบบันทึกข้อมูล เก็บรวบรวม โดยการทบทวนข้อมูลจากเวชระเบียน วิเคราะห์ข้อมูลทางสถิติโดยใช้โปรแกรมคอมพิวเตอร์สาเร็จรูปดังนี้ ร้อยละ,ค่าเฉลี่ย,ส่วนเบี่ยงเบนมาตรฐาน,สมการถดถอยเชิงเส้นตรง,ค่าสหสัมพันธ์อย่างง่าย และReceiver Operating Characteristic curve (ROC curve)

 ผลการศึกษาพบว่ากลุ่มตัวอย่างส่วนใหญ่เป็นเพศหญิง ร้อยละ 65.5 มีระดับน้ำตาล และ ฮีโมโกลบินเอวันซีในเลือดเฉลี่ย 168.08 ± 48.84 mg% และ 8.11 ± 1.76 % ตามลำดับ เมื่อทดสอบความสัมพันธ์ระหว่างค่าทั้งสอง พบว่ามีความสัมพันธ์ทางบวกอย่างมีนัยสำคัญทางสถิติ (r = 0.571 ,p value = 0.000) แสดงความสัมพันธ์ระหว่างค่าทั้งสองโดยสมการดังนี้ ระดับฮีโมโกลบินเอวันซี =4.649+0.021 x (FBS) และเมื่อพิจารณาระดับน้ำตาลในเลือดที่เหมาะสมในการเริ่มตรวจฮีโมโกลบินเอวันซีคือ 112 mg% โดยมีความไว (Sensitivity) และความจำเพาะ (Specificity) ร้อยละ 97.5 และ 85.7 ตามลาดับ (AUC = 0.786)

 จากการศึกษาดังกล่าวแสดงให้เห็นว่าสามารถใช้การตรวจหาระดับน้ำตาลแทนฮีโมโกลบินเอวันซีได้ เพื่อลดค่าใช้จ่ายและลดระยะเวลารอคอยของผู้ป่วยที่มาตรวจติดตาม ลดขั้นตอนการปฏิบัติงานของเจ้าหน้าที่ห้องปฏิบัติการ รวมถึงผู้ป่วยที่สามารถควบคุมระดับน้ำตาลได้ที่ต้องรับยาที่โรงพยาบาลส่งเสริมสุขภาพตำบล